ຄວາມກ້າວໜ້າ ຂອງກຳລັງປະສົມ ໃນອັຟການິສຖານ
ຄວາມກ້າວໜ້າຂອງກຳລັງປະສົມ ໃນໄລຍະສອງ ສາມເດືອນຜ່ານມາ ເຮັດໃຫ້ການຄວບຄຸມພື້ນທີ່ ຂອງພວກທາລີບານ ຢູ່ໃນເຂດຕ່າງໆສ່ວນໃຫຍ່ ຂອງອັຟການິສຖານສິ້ນສຸດລົງ.
ຜູ້ບັນຊາການກຳລັງສະຫະລັດແລະອົງການເນໂຕ້ ໃນອັຟກາ ນິສຖານກ່າວວ່າ ຄວາມກ້າວ ໜ້າຂອງກຳລັງປະສົມ ໃນໄລ ຍະສອງສາມເດືອນຜ່ານມານີ້ ເຮັດໃຫ້ການຄວບຄຸມພື້ນທີ່ ຂອງພວກທາລີບານ ຢູ່ໃນເຂດຕ່າງໆສ່ວນໃຫຍ່ຂອງອັຟກາ ນິສຖານສິ້ນສຸດລົງ ແລະບີບ ບັງຄັບໃຫ້ພວກຜູ້ນຳກຸ່ມຫົວ ຮຸນແຮງຊອກ ຫາຊ່ອງທາງເປີດການເຈລະຈາສັນຕິພາບ ນາຍພົນ David Petraeus ກ່າວຕໍ່ຕາໜ່າງຂ່າວພາສາເປີ ເຊຍຂອງ VOA ໃນມື້ວັນສຸກ ວານນີ້ວ່າ ທະຫານອັຟກາ ນິສຖານແລະກຳລັງນາໆຊາດໄດ້ເພີ່ມ ຄວາມກົນດັນຕໍ່ກຸ່ມ ຫົວຮຸນແຮງໃນໄລຍະ 3 ຫາ 6 ເດືອນຜ່ານມານີ້ ຊຶ່ງໄດ້ ຕ່າວປີ້ນການບຸກໂຈມຕີຂອງພວກທາລີບານ ຢູ່ໃນຫຼາຍໆ ເຂດ ທ່ານກ່າວວ່າ ພວກທາລີບານຮູ້ສຶກເຈັບປວດເປັນທີ່ສຸດໃນ ເວລານີ້ ແລະການກົດດັນພວມຈະມີເພີ່ມຂຶ້ນ ນາຍພົນ Petraeus ເຕືອນວ່າ ຍັງຈະມີການສູ້ລົບກັນຕື່ມອີກໃນເຂດທີ່ໝັ້ນ ຂອງພວກ ທາລີບານ ໂດຍສະເພາະແລ້ວແມ່ນຢູ່ໃນເຂດພາກໃຕ້ ແຕ່ທ່ານນາຍພົນເວົ້າວ່າ ພວກຜູ້ນຳຂອງທາລີບານຈຳນວນນຶ່ງພວມຊອກຫາ ຊ່ອງທາງ ເປີດການເຈລະຈາສ້າງຄວາມປອງດອງຊາດ ລຸນຫລັງທີ່ໄດ້ຖືກໂຈມຕີໂດຍການປະຕິບັດ ງານຂອງກຳລັງພິເສດແລະການປັບປຸງການຮັກສາຄວາມປອດໄພ ຂອງລັດຖະບານ ອັຟ ການິສຖານ ນາຍພົນ Petraeus ກ່າວວ່າ ການເຈລະຈາສັນຕິພາບ ແມ່ນຍັງຢູ່ໃນຂັ້ນ ເລີ້ມຕົ້ນ ແລະຈະບໍ່ມີຄວາມກ້າວໜ້າ ຈົນກວ່າພວກທາລີບານຍອມວາງອາວຸດ ຕັດຄວາມ ສຳພັນກັບກຸ່ມກໍ່ການຮ້າຍອາລກາຍດາ ແລະຮັບເອົາລັດຖະທຳມະນູນຂອງອັຟການິສຖານ